ททท.เชิญชวนประชาชนท่องเที่ยววิถีพุทธ ไหว้พระใหญ่ทั่วไทย ในช่วงเทศกาลปีใหม่ 2565
นางสาวจุฑาทิพย์ เจริญลาภ ผู้อำนวยการภูมิภาคภาคกลาง การท่องเที่ยวแห่งประเทศไทย (ททท.) เปิดเผยภายหลังการร่วมเป็นประธานเปิดโครงการส่งเสริมการท่องเที่ยววิถีพุทธ "ไหว้พระใหญ่ทั่วไทย" ว่า แนวทางในการสนับสนุนกิจกรรมการท่องเที่ยววิถีชาวพุทธของ ททท. โดยเน้นเผยแพร่ประชาสัมพันธ์พุทธสถาน ทั้งวัดและสถานธรรมต่างๆในประเทศไทยที่มีเอกลักษณ์ อาทิ มีพระพุทธปฏิมากร ขนาดใหญ่ สวยงาม หรือรูปเคารพทางพระพุทธศาสนา ซึ่งหมายถึง รูปเหมือนพระอริยสงฆ์ หรือพระโพธิสัตว์ทั้งฝ่ายเถรวาทและมหายาน ที่มีขนาดใหญ่และมีภูมิทัศน์ที่สะอาดสวยงาม การคมนาคมสะดวก ถือเป็นจุดแลนด์มาร์คมงคล ของประเทศไทยในการเชิญชวนบรรดานักท่องเที่ยวชาวไทยและชาวต่างชาติ เพื่อให้มาท่องเที่ยวและสักการเยี่ยมชมพุทธศาสนสถานดังกล่าวนอกจากนี้ โครงการดังกล่าวจะเริ่มกิจกรรมเผยแพร่ ประชาสัมพันธ์ วัด และศาสนสถานที่มีพระใหญ่สวยงาม ระหว่างวันที่ 6 กุมภาพันธ์ - 6 มีนาคม 2565 เริ่มต้นด้วยเทศกาลไหว้พระใหญ่เมืองราชบุรี เชิญชวนท่องเที่ยว ตามความสะดวกของนักท่องเที่ยวและมีการจัดทริปทัวร์พิเศษ ปฐมฤกษ์นำไหว้พระใหญ่ จังหวัดราชบุรีทั้งนี้ เพื่อเป็นการสร้างสิริมงคล บุญกุศลตามหลักพระพุทธศาสนาในหัวข้อการเจริญพุทธานุสติและสามารถจัดกิจกรรมด้านการเผยแพร่คุณธรรม จริยธรรมต่างๆ ในวันสำคัญทางพระพุทธศาสนาต่างๆ สอดแทรกไปกับกิจกรรมการท่องเที่ยว วิถีพุทธได้อย่างกลมกลืนและมีประสิทธิภาพ รวมถึงการกระตุ้นเศรษฐกิจระดับชุมชน สังคมและประเทศชาติสืบต่อไป